**DĖL VIENKARTINĖS LICENCIJOS IŠDAVIMO VERSTIS MAŽMENINE PREKYBA ALUMI, ALAUS MIŠINIAIS SU NEALKOHOLINIAIS GĖRIMAIS IR NATŪRALIOS FERMENTACIJOS SIDRU, KURIŲ TŪRINĖ ETILO ALKOHOLIO KONCENTRACIJA NEVIRŠIJA 7,5 PROCENTO**

2018 m. rugsėjo 14 d. Nr. DĮV-1011

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Didmeninės ir mažmeninės prekybos alkoholio produktais licencijavimo taisyklių, patvirtintų Lietuvos Respublikos Vyriausybės 2004 m. gegužės 20 d. nutarimu Nr. 618 „Dėl Didmeninės ir mažmeninės prekybos alkoholio produktais licencijavimo taisyklių patvirtinimo“, 6 ir 24 punktais, Šilalės rajono savivaldybės tarybos 2016 m. birželio 30 d. sprendimu Nr. T1-194 „Dėl prekybos alkoholiniais gėrimais laiko ribojimo renginių metu Šilalės rajono savivaldybės teritorijoje“, atsižvelgdamas į UAB Pasaulio bamba 2018 m. rugsėjo 10 d. paraišką:

1. I š d u o d u UAB Pasaulio bamba (kodas 303239777) vienkartinę licenciją verstis mažmenine prekyba alumi, alaus mišiniais su nealkoholiniais gėrimais ir natūralios fermentacijos sidru, kurių tūrinė etilo alkoholio koncentracija neviršija 7,5 procento, degustacinėje maisto ir alaus derinimo vakarienėje, kuri vyks 2018 m. rugsėjo 14 d. nuo 16.00 val. iki 23.00 val. ir 2018 m. rugsėjo 15 d. nuo 10.00 val. iki 23.00 val. prie Šilalės miesto tvenkinio (Vasario 16-osios g. 13A, Šilalė). Licencijos Nr. 13V.

2. R i b o j u prekybos alkoholiniais gėrimais laiką šio įsakymo 1 punkte nurodytame renginyje, trumpinant jį 1 valanda iki renginio pabaigos.

3. Į p a r e i g o j u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos arba įteikimo suinteresuotam asmeniui dienos.

Administracijos direktorius Raimundas Vaitiekus